Diari Oficial de la Generalitat Valenciana


Sumari del DOGV 7877, del 20-09-2016 (2016/7172)

ORDRE 5/2016, de 13 de setembre, de la Conselleria d'Hisenda i Model Econòmic, per la qual es concreten els requisits dels criteris continguts en l'article 4 del Decret 95/2016, de 29 de juliol, del Consell, de regulació, limitació i transparència del règim del personal que ocupa llocs de caràcter directiu del sector públic instrumental de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2016/09/13/5/dof/vci/html**

### Dades del document

Número de DOGV
:   7877

Data del DOGV
:   20-09-2016

Secció del DOGV
:   I. DISPOSICIONS GENERALS

Número del document
:   2016/7172


Data del document
:   13-09-2016

Organisme emissor
:   Conselleria d'Hisenda i Model Econòmic

Tipus de document
:   Ordre

Correcció d'errades

Anàlisi jurídica

 Descriptors 

:   * Conselleria d'Hisenda i Model Econòmic
    * legislació

ORDRE 5/2016, de 13 de setembre, de la Conselleria d'Hisenda i Model Econòmic, per la qual es concreten els requisits dels criteris continguts en l'article 4 del Decret 95/2016, de 29 de juliol, del Consell, de regulació, limitació i transparència del règim del personal que ocupa llocs de caràcter directiu del sector públic instrumental de la Generalitat. [2016/7172]  
PREÀMBUL  
  
L'article 4 del Decret 95/2016, de 29 de juliol, del Consell, de regulació, limitació i transparència del règim de personal que ocupa llocs de caràcter directiu del sector públic instrumental de la Generalitat, estableix els criteris en funció dels quals els ens a què es refereix l'article 1 de l'esmentat decret es classificaran per grups que determinaran el nombre màxim de directius o directives que poden tenir. En particular assenyala com a criteris els següents: a) naturalesa jurídica, b) característiques del sector en què desenvolupa la seua activitat, c) pressupost i d) personal de plantilla.  
De conformitat amb la disposició final primera del Decret 95/2016, de 29 de juliol, del Consell, de regulació, limitació i transparència del règim del personal que ocupa llocs de caràcter directiu del sector públic instrumental de la Generalitat, es faculta la persona titular de la conselleria competent en matèria de sector públic perquè, mitjançant una ordre, establisca els requisits de cada un dels criteris continguts en l'article 4 de l'esmentat decret, que determinaran la classificació dels ens en cada un dels grups assenyalats en l'article 5 d'aquest, a l'efecte d'especificar el nombre màxim de directius o directives que els ens poden tenir.  
Considerant les competències atribuïdes al titular de la Conselleria d'Hisenda i Model Econòmic en l'article 1 del Decret 153/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Hisenda i Model Econòmic, fent ús de les facultats que se li atribueixen en els article 28.e i 65 de la Llei 5/1983, de 30 de desembre, del Consell, una vegada complits els tràmits establits en el Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat, i amb un informe previ de l'Advocacia General de la Generalitat,  
  
  
ORDENE  
  
Article 1. Objecte  
La present ordre té per objecte establir els requisits de cada un dels criteris continguts en l'article 4 de Decret 95/2016, de 29 de juliol, del Consell, de regulació, limitació i transparència del règim de personal que ocupa llocs de caràcter directiu del sector públic instrumental de la Generalitat, que determinarà la classificació dels ens en cada un dels grups assenyalats en l'article 5 d'aquest, a l'efecte d'especificar el nombre màxim de directius o directives que els ens poden tenir.  
  
  
Article 2. Criteris de classificació per naturalesa jurídica  
La classificació de cada un dels ens inclosos en l'àmbit d'aplicació del Decret 95/2016, es realitzarà prenent com a base una primera agrupació d'aquests, en funció de la seua naturalesa jurídica, i distingint les categories següents:  
a) Entitats de dret públic, entitats públiques empresarials  
b) Societats mercantils de la Generalitat  
c) Fundacions del sector públic de la Generalitat  
  
Article 3. Criteris de classificació per sector d'activitat  
Una vegada agrupats els ens en aquestes tres categories, aquests se subdividiran en funció de les especials característiques de la seua activitat, distingint els ens l'objecte dels quals guarda relació directa amb el sector cultural i la resta d'ens pertanyents a altres sectors.  
  
Article 4. Criteris de classificació per pressupost i personal de plantilla  
Una vegada efectuat l'anterior anàlisi, per a cada una de les subcategories resultants es tindran en compte els criteris de pressupost anual i la plantilla als efectes de la seua inclusió en els grups establits en l'article 5 del citat Decret 95/2016 amb base en el barem següent:  
  
1. Entitats de dret públic i entitats públiques empresarials  
a) Sector cultural  
  
Grup I  
Pressupost: igual o superior a 80.249.738 euros  
I personal de plantilla: igual o superior a 125  
  
Grup II  
Pressupost igual o superior a 5.000.000 euros i inferior a 44.204.799 euros  
I personal de plantilla: igual o superior a 25 i inferior a 125  
  
b) altres sectors  
  
Grup I  
Pressupost: igual o superior a 790.044.769 euros  
I personal de plantilla: igual o superior a 250  
  
Grup II  
Pressupost: igual o superior a 67.602.531 euros i inferior a 804.793.100 euros  
I personal de plantilla: igual o superior a 25 i inferior a 250  
  
Tots els ens que no s'enquadren en el grup I o II, es classificaran en el grup III.  
  
  
2. Societats mercantils de la Generalitat  
a) Sector cultural  
  
Grup I  
Pressupost: igual o superior a 75.310.029 euros  
I personal de plantilla igual o superior a 125  
  
Grup II  
Pressupost: igual o superior a 5.000.000 euros i inferior a 24.742.341 euros  
I personal de plantilla igual o superior a 25 i inferior a 125  
  
b) Altres sectors  
  
Grup I  
Pressupost: igual o superior a 344.843.262 euros  
I personal de plantilla igual o superior a 250  
  
Grup II  
Pressupost: igual o superior a 49.931.773 euros i inferior a 165.596.290 euros  
I personal de plantilla igual o superior a 25 i inferior a 250  
  
Tots els ens que no s'enquadren en el grup I o II, es classificaran en el grup III.  
  
  
3. Fundacions del sector públic de la Generalitat  
a) Sector cultural  
  
Grup I  
Pressupost: igual o superior a 55.187.949 euros  
I personal de plantilla: igual o superior a 100  
  
Grup II  
Pressupost igual o superior a 4.000.000 euros i inferior a 87.014.918 euros  
I personal de plantilla: igual o superior a 25 i inferior a 100  
b) Altres sectors  
  
Grup l  
Pressupost: igual o superior a 81.242.320 euros  
I personal de plantilla: igual o superior a 250  
  
Grup II  
Pressupost: igual o superior a 63.727.683 euros i inferior a 60.511.734 euros  
I personal de plantilla igual o superior a 25 i inferior a 250  
  
Tots els ens que no s'enquadren en el grup I o II, es classificaran en el grup III.  
  
  
Article 5. Aplicació dels criteris i requisits  
Dins de les categories establides segons els articles 1 a 3 de la present ordre, perquè un ens en concret puga ser classificat en el grup I, II o III haurà de complir de forma acumulativa els requisits de pressupost inicial publicat en les lleis anuals del pressupost de la Generalitat i plantilla. En el cas d'incomplir algun dels dos requisits enunciats, l'ens s'enquadrarà en el grup de classificació inferior.  
  
Quan un ens complisca els criteris i requisits del present article per a ser classificat en dos grups, es classificarà en el grup de nivell superior.  
  
  
Article 6. Procediment de determinació de la pertinença als grups  
  
La classificació de cada un dels ens en un grup es realitzarà, amb petició prèvia, mitjançant una resolució individualitzada de la conselleria competent en matèria del sector públic, després de l'estudi del compliment dels requisits de cada un dels criteris.  
La petició de la classificació, la formalitzarà indistintament la Direcció General o el Consell d'Administració de l'entitat o bé l'òrgan administratiu que corresponga de la conselleria de què depenga l'entitat.  
  
  
  
DISPOSICIONS ADDICIONALS  
  
Primera. Absència de despeses  
La present determinació dels requisits de classificació dels ens als efectes del que disposa el Decret 95/2016 no podrà suposar increments en el capítol de despeses de personal del pressupost de l'ens.  
  
  
Segona. Classificació d'ens  
La primera classificació de l'ens es realitzarà amb dades d'1 de gener de 2016. Per a successives classificacions, s'utilitzaran dades de principis d'exercici.  
  
  
DISPOSICIÓ FINAL  
  
Única. Entrada en vigor  
La present ordre entrarà en vigor l'endemà de la seua publicació en el Diari Oficial de la Comunitat Valenciana.  
  
València, 13 de setembre de 2016  
  
El conseller d'Hisenda i Model Econòmic,  
VICENT SOLER I MARCO


Còpia Permalink ELI